CELEX: 22008D0012
Language: sk
Date: 2008-02-01 00:00:00
Title: Rozhodnutie Spoločného výboru EHP č. 12/2008 z 1. februára 2008 , ktorým sa mení a dopĺňa príloha XIII (Doprava) k Dohode o EHP

12.6.2008   
            
            
               SK
            
            
               Úradný vestník Európskej únie
            
            
               L 154/25
            
         
      ROZHODNUTIE SPOLOČNÉHO VÝBORU EHP
   
   č. 12/2008
   z 1. februára 2008,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 167/2007 zo 7. decembra 2007 (1).
            
         
               (2)
            
            
               Nariadenie Európskeho parlamentu a Rady (ES) č. 2320/2002 zo 16. decembra 2002 o ustanovení spoločných pravidiel v oblasti bezpečnostnej ochrany civilného letectva (2) bolo rozhodnutím Spoločného výboru EHP č. 61/2004 z 26. apríla 2004 (3) začlenené do dohody so špecifickými úpravami pre každú krajinu.
            
         
               (3)
            
            
               Nariadenie Komisie (ES) č. 915/2007 z 31. júla 2007, ktorým sa mení a dopĺňa nariadenie (ES) č. 622/2003 o ustanovení opatrení na vykonávanie spoločných základných noriem bezpečnostnej ochrany civilného letectva (4), sa má začleniť do dohody,
            
         ROZHODOL TAKTO:
   Článok 1
   Do bodu 66i [nariadenie Komisie (ES) č. 622/2003] v prílohe XIII k dohode sa dopĺňa toto:
   
      
                  „—
               
               
                  
                     32007 R 0915: nariadenie Komisie (ES) č. 915/2007 z 31. júla 2007 (Ú. v. EÚ L 200, 1.8.2007, s. 3).
               
            Ustanovenia nariadenia sa na účely tejto dohody vykladajú s týmito úpravami:
      Až do prijatia formálneho rozhodnutia Spoločného výboru EHP o zmene a doplnení dodatku 3 k prílohe k nariadeniu (ES) č. 622/2003 v súlade s postupmi stanovenými v dohode prijmú štáty EZVO súčasne s členskými štátmi ES opatrenia, ktoré sa zhodujú s opatreniami prijatými členskými štátmi ES na základe aktualizovaného dodatku 3. V prípade, že tieto opatrenia spôsobia vážne obavy na strane jedného alebo viacerých štátov EZVO, dotknutý(-é) členský(-é) štát(-y) túto skutočnosť bezodkladne oznámi(-a) Spoločnému výboru EHP.“
   
   Článok 2
   Znenie nariadenia (ES) č. 915/2007 v islandskom a nórskom jazyku, ktoré sa uverejnení v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 2. februára 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 1. februára 2008
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 124, 8.5.2008, s. 34.
   
      (2)  Ú. v. ES L 355, 30.12.2002, s. 1.
   
      (3)  Ú. v. EÚ L 277, 26.8.2004, s. 175.
   
      (4)  Ú. v. EÚ L 200, 1.8.2007, s. 3.
   
      (5)  Ústavné požiadavky neboli oznámené.